Oud-Matie nou hoof van ScotRailPhil Verster Foto: LinkedIn Phil Verster, wat in 1987 sy B.Eng en M.Eng in Elektriese Ingenieurswese aan die Universiteit Stellenbosch behaal het, is sopas aangestel as die nuwe besturende direkteur van ScotRail in Skotland. Verster het al verskeie poste in die spoorwegdiens in Europa beklee, waaronder die roete- besturende direkteur van Network Rail en adjunk uitvoerende hoof van Irish Rail. Abellio en Network Rail het intussen planne aangekondig om ŉ alliansie te vorm en het Verster as die treinoperateur se nuwe besturende direkteur aangewys, berig Passenger Transport. Phil Hufton, besturende direkteur van netwerkbedrywighede by Network Rail, het gesê Verster bring ŉ magdom ervaring met hom saam. “Hy het baie goeie resultate opgelewer terwyl hy op die Ooskus-hooflyn gewerk het en ek sien uit daarna dat hy dieselfde positiewe benadering na die spoorwegdiens in Skotland sal bring.” Lees meer: Passenger Transport.